Hoc'h-douar

An hoc'h-douar, pe orikterop, (Orycteropus afer) a zo ur bronneg hag a vev en Afrika issahara.

Ar spesad nemetañ eo en urzhiad Tubulidentata.

 Doareoù pennañ 
1.60 m eo e hirder gant ul lost 50 cm. Etre 40 ha 65 kg eo e bouez.
Hir eo e voj hag e zivskouarn, begek e lost, gell ha rouez e vlevenn. Turiañ a ra an douar gant skilfoù kreñv e bavioù a-raok ha toullañ garidennoù 10 metrad. Gant e bavioù a-dreñv e skarzh an douar er-maez.

Ober a ra gant e c'hwesha evit diskoachañ ar merien hag ar merien-gwenn en em vag diwarno. Debriñ a ra togoù-touseg ha frouezh ivez.

Ur c'holen nemetken a vez ganet goude un dougen 7 miz. E rakdent hag e zent-lagad a gouezh pa vez yaouank c'hoazh ha ne chom nemet ar c'hildent gant al loen en e oad gour.


Rummad:Bronneged
Rummad:Loened Afrika